Държавен вестник, бр. 94, 2014 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  94
МИНИСТЕРСКИ СЪВЕТ
ПОСТАНОВЛЕНИЕ № 353 
ОТ 5 НОЕМВРИ 2014 Г.
за допълнение на Постановление № 70 на 
Министерския съвет от 2010 г. за координация 
при управлението на средствата от Европей-
ския съюз (обн., ДВ, бр. 31 от 2010 г.; изм. и 
доп., бр. 64, 90 и 95 от 2010 г., бр. 25 и 54 от 
2011 г., бр. 7 и 80 от 2012 г., бр. 65 от 2013 г. 
и бр. 10, 34, 58 и 76 от 2014 г.)
МИНИСТЕРСКИЯТ СЪВЕТ
П О С Т А Н О В И :
§ 1. Създава се чл. 9: 
„Чл. 9. (1) Към Министерския съвет се 
създава Координационен съвет.
(2) Съветът по ал. 1 подпомага Министер­
ския съвет, като обсъжда текущи въпроси, 
свързани с управлението на средствата от 
Европейския съюз.
(3) Съветът по ал. 1 се състои от председа­
тел, членове и наблюдатели. Председател на 
съвета е заместник министър-председателят 
по управление на средствата от Европейския 
съюз.
(4) Членове на съвета по ал. 1 са предста­
вители на:
1. управляващите органи на програмите, 
съфинансирани от Структурните фондове 
и Кохезионния фонд на Европейския съюз, 
Европейския земеделски фонд за развитие 
на селските райони и Европейския фонд за 
рибарство за периода 2007 – 2013 г., и про­
грамите, съфинансирани от Европейските 
структурни и инвестиционни фондове за 
периода 2014 – 2020 г.;
2. Агенцията по обществени поръчки; 
3. дирекция „Национален фонд“ на Ми­
нистерството на финансите;
4. дирекция „Финанси на реалния сектор“ 
на Министерството на финансите;
5. Държавен фонд „Земеделие“.
(5) Наблюдатели в съвета по ал. 1 са пред­
ставители на Сметната палата на Република 
България, Изпълнителна агенция „Одит на 
средствата от Европейския съюз“, Национал­
ното сдружение на общините в Република 
България и организациите на работниците и 
служителите и на работодателите, признати 
за представителни на национално равнище 
от Министерския съвет.
(6) При необходимост съветът по ал. 1 може 
да ангажира експерти от други ведомства, 
които да подпомагат дейността му. 
(7) Председателят на съвета по ал. 1:
1. представлява съвета;
2. определя дневния ред, насрочва и ръко­
води заседанията му.
(8) В отсъствие на председателя неговите 
функции по ал. 7 се изпълняват от определен 
от него член на съвета.
(9) Съветът по ал. 1 провежда заседания 
най-малко веднъж в месеца. 
(10) Заседанията на съвета по ал. 1 са ре­
довни, ако присъстват повече от половината 
от членовете му.
(11) Членовете на съвета по ал. 1 могат да 
правят мотивирани предложения до предсе­
дателя за свикване на извънредно заседание 
за обсъждане на предложени от тях теми.
(12) Съветът по ал. 1 приема решения с 
обикновено мнозинство от присъстващите 
на заседанието негови членове.
(13) По решение на неговия председател 
съветът по ал. 1 може да приеме и непри­
съствено решение по реда на чл. 7, ал. 2 и 3.
(14) Секретариат на съвета по ал. 1 е 
дирекция „Програмиране на средствата от 
Европейския съюз“ в администрацията на 
Министерския съвет. 
(15) Дейността на секретариата се ръко­
води и организира от директора на дирекция 
„Програмиране на средствата от Европейския 
съюз“ в администрацията на Министерския 
съвет, който е секретар на съвета по ал. 1.“
§ 2. Създава се чл. 9а: 
„Чл. 9а. (1) Към Министерския съвет се 
създава Методически съвет по финансови 
корекции.
(2) Съветът по ал. 1 подпомага Минис­
терския съвет, като осъществява обмен на 
информация, координация и сътрудничество 
за повишаване ефективността на контрола и 
подобряване на управлението на средствата 
от Европейския съюз чрез: 
1. обмен на информация относно извършени 
одити на системите за управление и контрол, 
проекти, дейности и бенефициенти, вклю­
чително на проверени обществени поръчки;
2. създаване на механизми за взаимно ин­
формиране и докладване на негативни конста­
тации и нарушения с цел предотвратяване на 
нередности и измами, засягащи финансовите 
интереси на Европейските общности; 
3. подобряване на координацията на процеса 
по определяне и извършване на финансови 
корекции във връзка с нарушения, установени 
при възлагането и изпълнението на обществе­
ни поръчки и на договори по проекти, съфи­
нансирани със средства от Европейския съюз. 
(3) При осъществяване на функциите си 
по ал. 2, т. 3 съветът по ал. 1 разглежда кон­
кретни случаи, свързани с определянето и 
извършването на финансовите корекции, и 
дава становища по тях.